Teeviit

Meediapäev noortele Sakala Keskuses
2025-10-23 | Sakala Keskus (Viljandi)
16-26-aastaseid noori oodatakse osalema meediapädevale, mis toimub Viljandis linnas Sakala Keskuses.
Meediapädeval saab proovida kätt filmimises, esinemises ja monteerimises. Päev täis töötube, praktilisi kogemusi ja inspireerivaid kõnesid.
Sündmuse eesmärk on anda noortele julgus ja oskused teha oma esimesi videoid ja telesaateid. Kohal on sisulooja ja mentorid, kellelt saab nii praktilisi nippe kui ka innustust oma ideede elluviimiseks.
Osalemine on tasuta, vajalik on registreerimine SIIN.

Noortekonverents "Nutikas digis, tugev suhtluses"
2025-10-22 11:00 - 15:30 (Europe/Tallinn) | Veebis
Kool annab sulle suurepärased teadmised ja oskused. Meie pakume lisaks tööriistu, mis aitavad sul nii õpingutes kui edaspidi tööelus paremini hakkama saada. Konverents „Nutikas digis, tugev suhtluses“ toob sinuni oskused ja teadmised, mis on tänapäeva karjäärimaailmas rohkem kui lihtsalt “boonus” – need on vajalikud ellujäämistööriistad. Saad teada, kuidas saada hakkama digimaailmas, teha koostööd “päris” inimestega ja tulla toime ka siis, kui elus tuleb ette keerulisemaid hetki. Digioskused annavad kiiruse, sotsiaalsed oskused viivad kaugemale.
Miks tulla?

Avastad, kuidas AI ja nutikad digivahendid aitavad sul juba täna õppida targemalt ja töötada tulevikus nutikamalt.
Õpid sotsiaalseid oskusi, mida vajab igaüks, kes tahab töötada inimestega (ja peaaegu kõik tööd ongi inimestega seotud).
Kohtud noortega, kellega sul on palju ühist ja kuuled esinejaid, kelle lood on päriselust, mitte õpikutarkus.

Mis on sinu tööriistakohvris pärast konverentsi?

AI nipid ja digitööriistad, mida saad kohe kasutama hakata nii koolis kui hiljem oma tööelus.
Arusaam, kuidas midagi uut luua või olemasolevat paremaks teha. Usu meid, innovatsioon ei sünni ainult idufirmades.
Oskus ennast selgelt väljendada. Selliselt, et sind kuulatakse rõõmuga nii klassiruumis, tööintervjuul kui esinedes.
Eneseteadlikkus ja empaatia – oskus mõista ennast ja teisi, mis on väärtus igas suhtluses ja tugevus igal töökohal.

Kui tahad tulevikus teha midagi päriselt ägedat ja vajad selleks tõhusaid tööriistu, siis tule osalema!
Lisainfo esinejate ja teemade kohta leiad Minukarjäär.ee sündmuse lehel. Konverentsi saad jälgida ka otseülekandes.

Tasuta teaduslaager põhikooli õpilastele
2025-10-21 - 2025-10-22 | Tallinn
Eesti Teadusagentuur kutsub 6.-9. klasside õpilasi kandideerima teaduslaagrisse “Loo tulevik täna”, mis toimub 21.-22. oktoobril 2025 Tallinnas Energia Avastuskeskuses.
👉 Programmis on töötoad (robootika, programmeerimine, droonid, mehaanika), kohtumised ettevõtetega (Starship, Solaride, Magnetic Group jt), inseneeriamatk ja minihäkaton auhindadega.
👉 Väljastpoolt Tallinna saabuvatele osalejatele tagatakse vajadusel tasuta majutus Kalev Spa hotellis 20.-22.10.2025 ja sõidukulude kompenseerimine.
👉 Osalejatele on laager tasuta – sisaldab ka toitlustust, vajadusel majutust ja sõidukulusid.👉 Kohti on vaid 50!
📝 Kandideeri hiljemalt 30.09.2025 siin: KANDIDEERIMISVORM
Pilt Unsplash+

Elektroonikavaldkonna noortefestival Positron
2025-10-17 - 2025-10-18 | Unibet Arena (Tallinn)
17.-18. oktoober 2025 on noored oodatud elektrivaldkonna noortefestival Positron, mis toimub Tallinnas Unibet Arenal.
Festival annab ülevaate elektri- ja energeetikavaldkonnas tegutsevatest ettevõtetest, innovaatilistest projektidest ja karjäärivalikutest – kõike läbi mitmekülgse meelelahutuse, mis pakub põnevust igale huvilisele, erinevas raskusastmes.
Lisainfo: Positron – Elektrivaldkonna Noortefestival

Time To Move veebiseminar: avasta oma võimalused Euroopas
2025-10-16 16:00 - 17:00 | Zoom
Kas tahad teada, kuidas osaleda rahvusvahelistes noorteprogrammides või õppida, töötada ja vabatahtlikuna Euroopas?
Kui jah, siis tule osalema Eurodeski Time to Move veebiseminarile Zoomis, kus saad vastused oma küsimustele ja õpid kasutama Eurodeski tööriista Opportunity Finder.
🗓 16. oktoober 2025, kell 16:00📍 Veebis (inglise keeles)⏱ Kestus: 60 minutit
💻 Registreeru siin: Zoomi registreerimine

Õpilasleiutajate riiklik konkurss
2025-10-15 | Veebis
Kas Sul on valmis mõni projekt või idee, mis võiks muuta meie igapäevaelu lihtsamaks või sootuks midagi täiesti omanäolist?

Õpilasleiutajate riiklik konkurss on juba täies hoos ning kuni 15. oktoobrini saab konkursile esitada enda lennukaid ideid, leides lahendusi igapäevaprobleemidele.

Osalema on oodatud 6–19-aastased noored ning esitada saab juba valminud loov- ja praktilisitöid või õpililasfirma projekte.

Parimate leiutajate vahel läheb jagamisele 32 550 euro suurune riiklik auhinnafond, eripreemiad koostööpartneritelt ning võimalus esindada Eestit USA-s Arizona osariigis toimuval maailma suurimal õpilaste teadusvõistlusel Regeneron ISEF.

Loe lähemalt konkursi kohta Eesti Teadusagentuuri kodulehelt https://etag.ee/tege…/konkursid/opilasleiutajate-konkurss/

Hea Eeskuju konkurss kutsub tunnustama silmapaistvaid noori!
2025-10-12 | Veebis
Kuni 12. oktoobrini saab esitada kandidaate Hea Eeskuju tunnustuskonkursile, millega tunnustatakse noori, kes on oma vabast tahtest viinud kodukandis ellu midagi sellist, mis väärib tähelepanu ja tunnustamist.
Hea Eeskuju konkurss toimub sel aastal kaheksateistkümnendat korda. Konkursile saab esitada üldhariduskoolis õppivaid kuni 26-aastaseid noori, kes on teistele mingil viisil eeskujuks, olgu see siis kas kohaliku kogukonna tasandil või üleriigiliselt. Võimalik on esitada ka kuni 10-liikmelisi gruppe. Oluline ei ole teo suurus, vaid see, missugust mõju see teistele ühiskonna liikmetele avaldab. Hea Eeskuju konkursi eesmärgiks on näidata et noored ei ole mitte ainult meie tulevik, vaid nad loovad tulevikku juba tänasel päeval.
Möödunud aastal pälvis Hea Eeskuju tiitli Fred Hussar Eesti Maaülikoolist, kelle südameasjaks olid keskkonnateemad. Fred on olnud pühendunud Sindi noor, tema heateod ulatuvad vabatahtlikust päästjast olemisest Toidupanga abistamise ja elanike turvalisuseni. Ta on jaganud kogukonnale oma teadmisi tule- ja veeohutusest ning hädaolukordadeks valmisolekust ning teinud ka kodunõustamisi. Panuse andnud Linnu- ja loomapääste sündmustel, aerutajate turvamisel ja veeohutuse tagamisel Sindi kärestikul, liuvälja rajamisel ja ka Sindi discgolf rajale lindude pesakastide paigaldamisel.
Esitatud taotluste seast valib žürii välja 15 finalisti, kelle hulgast selgub laureaat, ning välja antakse ka tiitel “Unistuse Ellu Viimine”. Hea Eeskuju tiitli pälviv noor saab konkursi peatoetajalt Alexelalt preemiaks 1500 eurot. Konkursi finaliste tänatakse Laheda Koolipäeva noortekonverentsil toimuval tänugalal 6. novembril. Oma kandidaadi saab esitada aadressil heaeeskuju.ee. Esitajaks võib olla nii eraisik kui ka asutus.
Lisainfo:
www.heaeeskuju.ee
Kristen Rulli
Hea Eeskuju 2025 projektijuht
E-mail: kristen@lahekoolipaev.ee

Veebiseminar "Suhtlemis- ja koostööoskused"
2025-10-09 10:00 - 15:30 | Veebis
Seminari eesmärk on arendada osalejate oskust tõhusalt suhelda nii suuliselt kui ka kirjalikult ja teha efektiivselt koostööd erinevate inimestega erinevates olukordades saavutades individuaalseid ja ühiseid eesmärke.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Elina Siilbek
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-suhtlemis-ja-koostoooskused-09-10-2025

Uuring festivalidel ja ööselus osalejatele
2025-10-03 | Veebis
Tervise Arengu Instituut (TAI) kutsub vähemalt 18-aastaseid noori ja täiskasvanuid vastama küsitlusele, et paremini mõista ööelu kogemusi, hoiakuid ja tervisekäitumist.
Uuring aitab välja selgitada, miks inimesed ööelus osalevad, millised on nende harjumused ning kuidas nähakse alkoholi, tubaka ja muude uimastite tarvitamist. Tulemusi kasutatakse selleks, et muuta ööelu turvalisemaks – näiteks parandada tasuta vee kättesaadavust või tõsta teadlikkust riskidest.
Küsitlus on anonüümne ja vabatahtlik. Vastata saab kuni 3. oktoobrini 2025:👉 Eesti keeles👉 Vene keeles
Allikas: TAI uudis “TAI kutsub ööelus ja festivalidel osalevaid inimesi uuringusse“

Erasmus+ ja ESK taotlusvooru tähtaeg: noortevahetus, osalusprojekt, solidaarsusprojekt
2025-10-01 13:00 | Veebis
Kas teadsid, et noored saavad taotleda oma projektidele rahastust? Selleks pakub võimalust Erasmus+ ja Euroopa Solidaarsuskorpuse Agentuur. Käesolevast artiklist leiad kasuliku infot projektitüüpide ja taotlusvõimaluste kohta.

Erasmus+ ja Euroopa Solidaarsuskorpuse taotlusvooru on võimalus esitada:

Erasmus+ noortevahetus (rahvusvaheline tegevus),
Erasmus+ osalusprojekt (kohalik või rahvusvaheline tegevus),
Euroopa Solidaarsuskorpuse solidaarsusprojekt (kohalik tegevus).

❗❗❗ Taotluste esitamise tähtaeg: 01.10.2025 kell 13.00 on taotlustähtaeg Erasmus+ osalusprojektidele (noored vanuses 13-30a), Erasmus+ noortevahetused (noored vanuses 13-30a) ja ESK solidaarsusprojektidele (noored vanuses 18-30a).

Loe lisaks Teeviit portaalist “Kuidas kirjutada projekti ja kuhu see esitada?”

Eurodeski "Time To Move" kampaania
2025-10-01 - 2025-10-31
Oktoobris toimub noorte mobiilsusvõimalusi tutvustav Eurodeski kampaania “Time to Move”.
Kampaania raames leiab üle Euroopa aset ligi tuhat nii füüsilist kui veebipõhist tegevust, mille kohta saab täpsemat infot kampaania veebilehelt.
Lisainfo: Time to Move – Discover ways to experience Europe

Noorte Tantsu Foorum 2025
2025-09-27 | Tallinn
Noori vanuses 12–20 oodatakse 27.09.2025 Tallinasse sündmusele “Noorte Tantsu Foorum 2025” arutlema tantsijakarjääri võimaluste ja väljakutsete üle.
Laval jagavad kogemusi Eleryn Tiit ja Kristel Aaslaid, avalikkuse ees olemisest räägib Laura Rannaväli ning vestluspaneelis astuvad üles Allar Valge, Triinu Upkin, Kristi Aksiim ja Mark Monak. Päeva lõpetavad EMTA magistrantide tantsutöötoad ja ENTÜ aastapäeva tähistamine.
Tule ja saa osa aruteludest, kogemustest ja kohtumistest, mis annavad inspiratsiooni ja julgust teha oma teekonnal järgmisi samme!
Foorumile on vajalik eelregistreerimine!
Lisainfo: Noorte Tantsu Foorum 2025

Veebiseminar "Aja juhtimine"
2025-09-25 10:00 - 15:30 | Veebis
Osalema on oodatud 15-29aastased noored.
Seminari eesmärk on õpetada osalejatel paremini hallata oma aega ja suurendada enda tõhusust analüüsides enda ajakasutust ja ajaraiskajaid ning kasutades erinevaid abivahendeid ja tööriistu aja paremaks planeerimiseks, prioriteetide seadmiseks ja õigete valikute tegemiseks, et saavutada eesmärke ning luua paremaid tulemusi.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Jakob Gill
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-aja-juhtimine-25-09-2025

Liitu Euroopa noorte ajakirjanike grupiga 2026. aastaks
2025-09-22 | Veebis
🌍 Liitu Euroopa Noorte Ajakirjanike Grupiga 2026! ✍️🎥🎙️
Kas oled uudishimulik, loov ja tahad noorte häält kuuldavaks teha? Euroopa Noorteportaal otsib noori ajakirjanikke, kes räägiksid lugusid, mis peegeldavad tänapäeva noorte elu, huve ja väljakutseid. See on suurepärane võimalus neile, kes tunnevad kirge kirjutamise, videote loomise või taskuhäälingu vastu.
Grupi liikmena saad:✨ avaldada oma lood Euroopa Noorteportaalis ja teistes kanalites,✨ arendada oma ajakirjanduslikke ja digitaalseid oskusi,✨ teha koostööd noortega üle kogu Euroopa,✨ anda panuse, et noorte hääl jõuaks laiema publikuni.
Kui vastasid jaatavalt küsimusele “Kas tahan oma loominguga laiemalt mõju avaldada?”, siis see võimalus on just sulle!
Kes saavad kandideerida?

Oled 18–30 aastat vana (pead olema vähemalt 18-aastane 1. veebruariks 2026).
Elad ühes 36-st Eurodesk riigist (EL-i riigid, Island, Liechtenstein, Põhja-Makedoonia, Norra, Serbia, Türgi, Ukraina, Gruusia ja Šveits).
Oled valmis panustama ühe aasta jooksul (2026. aasta lõpuni).
Sul on võimalus reisida 1–3 korda selle perioodi jooksul.
Oled valmis osalema: 1) füüsilistel kohtumistel Brüsselis 2026. aasta veebruari keskel ja augusti lõpus-septembri alguses; 2) igakuistes online toimetuskoosolekutes ja koolitustes.
Oskad kirjutada ja suhelda inglise keeles.
Oled nõus avaldama vähemalt 3 sisu tükki kuus kas individuaalselt või koostöös teiste noorte ajakirjanikega.

Kuidas kandideerida?

Palun loe enne kandideerimist hoolikalt läbi abikõlblikkuse tingimused.
Täida avalduse vorm ja esita: 1) motivatsioonikiri või -video, 2) artikkel.

Kandideerimise tähtaeg on 22.09.2025 kell 23:59.
👉 Vaata lähemalt: euroopanoored.eu
🎬 Tutvustav video: 30 questions with the Young Journalists – YouTube

Solidaarsusprojektide koolitus noortele ja nende mentoritele
2025-09-20 10:00 - 17:00 | Tallinna Ülikool
Haridus- ja Noorteameti Erasmus+ ja Euroopa Solidaarsuskorpuse Agentuur kutsub 20. septembril 2025 osalema solidaarsusprojektide rahastusvõimaluste teemalisele koolituspäevale, mis toimub Tallinna Ülikooli ruumides aadressil Narva mnt 25, 10120 Tallinn.
Koolituse raames:

saad ülevaate solidaarsusprojektide olulistest põhimõtetest
kuuled inspiratsiooniks näiteid ja lugusid tehtud projektidest
alustad oma enda projektiidee veeretamist ja saad agentuurilt kohest tagasisidet
valmistud 1.10 taotlustähtajaks nii projekti sisu kui tehnilise poole pealt

Osalema on oodatud:

18-30 aastased noored, kes on valmis mõnda projekti lähiajal käivitama
noortega töötavad spetsialistid, kes sooviksid võtta projekti meeskonna mentori rolli

Esialgne päevakava:

10.00 Kogunemine ja tervituskohv
12.30 Lõunasöök
15.00 Paus
17.00 Lõpetame

Registreeruda saab kuni 14. september 2025 siin.
Lisainfo: Karin Öövelilt karin.oovel@harno.ee või tel 55919229.

Veebiseminar "Projektijuhtimise alused"
2025-09-18 10:00 - 15:30 | Veebis
Osalema on oodatud 15-29aastased noored.
Seminari eesmärk on arendada osalejatele vajalikud baasteadmised ja osaoskused projektijuhtimise põhimõtete, projektijuhtimise protsessi, projekti planeerimise ning projektijuhtimise parimate tavade kohta kasutades selleks sobivaid tööriistu ja meetodeid.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Anneli Ohvril
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-projektijuhtimise-alused-18-09-2025

Teadusteemaline lauamängukonkurss noortele
2025-09-15
Tartu Ülikooli teaduskool koostöös Apollo Kauplused OÜ-ga kutsub üldhariduskoolide 1.–12. klasside õpilasi ja kuni 19-aastaseid kutseõppe noori osalema omaloomingulise lauamängu konkursil, mille eesmärk on kutsuda noori üles teadust populariseerima.
Osalejatel tuleb luua teaduse teemaline, hariv ja kaasahaarav lauamäng, mis tutvustab teadust mängulises vormis.

Mäng peab olema eesti keeles ja autori enda looming.
Konkursiga saab lähemalt tutvuda siin.
Konkurss kestab 15. septembrini 2025. Konkursi tulemused kuulutatakse välja 05.11.2025 konverentsil „Talendid tuleviku teenistuses“ TÜ raamatukogus.

Parimatele on ette nähtud auhinnad.

Allikas: teaduskool.ut.ee/et/sisu/teaduskool-60-lauamangu-konkurss

Noorte Osaluse Fondi III taotlusvoor
2025-09-14 | Veebis
Eesti Noorteühenduste Liidu Noorte Osaluse Fond ootab esitama projekte, mis keskenduvad noorte osalusele ning kaasamisele kohalikes otsustes.
Toetust saavad taotleda õpilasesindused, kohalikud ja maakondlikud osaluskogud, ning kohalikud omavalitsused.
Toetust saab taotleda ühele projektile aastas ja toetuse saamiseks peab taotlus vastama vähemalt 70% hindamiskriteeriumitest.
Toetuse kogusumma on kuni 2000€ ühes taotluses.
Taotluste esitamise tähtaeg on 14.09.2025 kell 23.59.
Lisainfo: Noorte osaluse fond

Erasmus+ projektikirjutamise laager alustavatele projektitegijatele
2025-09-12 - 2025-09-14 | Tallinn
Projektikirjutamise laagrisse on oodatud noored vanuses 13-25a, kes soovivad kirjutada mõnda projekti, vajavad selle kirjutamisel tuge ja nõu ning kes soovivad esitada oma projekti 01. oktoober 2025 taotlustähtajaks.
Toimumise aeg: 12.-14. september 2025
Koht: Tallinn (Toompuiestee 4, Kaarli Kool)
Ööbimine: Park Inn by Radisson Meritoni hotell (Toompuiestee 27).
Laagrisse oodatakse osalema 2-5 liikmelisi tiime ja soovi korral võib kaasa kutsuda ka juhendaja/ mentori (noorsootöötaja või keegi teine, kes saab pakkuda tuge).
Osalemiseks tuleb oma soovist anda teada hiljemalt 02. september 2025 registreerimisvormis koos esialgse ideega siin: https://forms.office.com/e/cEbDzjDu46.
Täpsem info Karin Öövel (karin.oovel@harno.ee, +372 55919229)

Veebiseminar "Enesejuhtimine"
2025-09-04 10:00 - 15:30 | Veebis
Osalema on oodatud 15-29aastased noored.
Seminari eesmärk on arendada osalejate oskusi ja õpetada tehnikaid, mis võimaldavad neil paremini mõista ja juhtida oma emotsioone, mõtteid ja käitumist ning aidata neil saavutada suuremat eneseteadlikkust, tõhusamat eneseregulatsiooni, võimet seada ja saavutada eesmärke, mõista ja tunnetada teiste inimeste emotsioone ja teadvustada enda käitumise mõju teistele.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Signe Ventsel
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-enesejuhtimine-04-09-2025

Noorte keelemängude konkurss "Keelelahing"
2025-09-04 - 2025-10-23 | Veebis
8.–12. klassi õpilasi oodatakse looma keeleõppemänge konkursile “Keelelahing”, mis aitaks muuta võõrkeele õppimise põnevaks ja mänguliseks.
Mäng võib olla lauamäng, kaardimäng, äpp, veebimäng või muu loov lahendus. Erilist tähelepanu pööratakse eesti keele kui teise keele õppimisele.
Konkursil saab osaleda üksi või kuni 5-liikmelises meeskonnas, soovitatakse kaasata juhendaja. Parimatele töödele on ette nähtud auhinnad ning võimalus oma mäng avaldada.
Olulisemad tähtajad:

Ideekavandi esitamine: 31. oktoober 2025
Inspiratsioonipäev: 6. november 2025
Prototüübi esitamine: 2. märts 2026
Finaalmess ja võitja väljakuulutamine: 26. märts 2026

Lisainfo ja täpsemad tingimused: Noortekonkurss “Keelelahing” – EKI.ee

Eesti Töötukassa Karjääriõppe konverents 2025
2025-08-27 10:00 - 15:30 | Veebis ja Lõuna-Eeesti Karjäärikeskuses (Tartu)
Karjääriõpe seisab muutuste lävel. Töömaailm uueneb kiiresti, noorte ootused on muutumas ja tehnoloogia – eriti tehisaru (AI) – toob kaasa täiesti uued võimalused, aga ka küsimused.
Karjääriõppe konverents 2025 toob ühele lavale hariduse ja tööelu eestvedajad, et koos uurida:

Kuidas saab AI toetada karjääriõpet ja noorte teadlikke valikuid?
Millised on konkreetsed tööriistad ja parimad praktikad, mida juba täna koolis rakendada?
Kuidas hoida fookust õpilase arengul, kui maailm tema ümber muutub kiiremini kui kunagi varem?

Konverentsil saad:

Praktilisi ideid AI rakendamiseks õppetöös
Ülevaate tööturu suundumustest ja noorte ootustest
Inspiratsiooni tööandjate ja koolide koostööst
ning vähemalt 3 mõtet või võtet, mida saad kohe oma töös kasutada!

Osalemiseks on end vaja eelnevalt registreerida siin.

Eesti Töötukassa veebiloeng "Kuidas tööotsingutes edukas olla?"
2025-08-26 11:00 - 12:00 | Microsoft Teams
Veebiloengus “Kuidas tööotsingutes edukas olla?” antakse ülevaate erinevatest tööotsinguvõimalustest ja -keskkondadest.
Veebiloengu korraldaja on Eesti Töötukassa ja lisainfot leiab minukarjäär.ee veebilehe sündmuste kalendrist.

Eesti Töötukassa veebiloeng "Teadlikumalt tööturule"
2025-08-18 11:00 - 12:00 | Microsoft Teams
Veebiloengus “Teadlikumalt tööturule” saab tervikliku ülevaate tööturust, tööotsingute erinevatest etappidest, kandideerimiseks vajalikest dokumentidest ja töövestlusel osalemisest.
Veebiloengu korraldaja on Eesti Töötukassa ja lisainfot leiab minukarjäär.ee veebilehe sündmuste kalendrist.

Noortepäeva kiirkohting ONLINE
2025-08-12 18:00 - 19:30 | Veebis
Laienda oma tutvusringi: kasuta võimalust saada kokku mitmete noortega, arutada oma huvide & soovide üle ning leida mõttekaaslasi.
Avasta oma võimalusi: jaga oma kogemusi noorteprojektidest, õpirännetest ja huvitavatest sündmustest ning kuula, mida ägedat teised on teinud.
Praktiseeri eesti keelt: kui ei räägi eesti keelt emakeelena, siis julgustame ikka osalema ja suhtluskeelt praktiseerima. Kutsume kõiki üles olema teadlikud oma keelekasutuse üle.
Sündmus on suunatud noortele vanuses 13–26. Osalema on oodatud nii mitmekesise kogemusega noored kui need, kes alles soovivad tutvuda noorsootöö võimalustega.

Rahvusvaheline noortepäev
2025-08-12
2025. aasta rahvusvahelise noortepäeva fookuses on noorte olulisus ja panus jätkusuutlikuma elukeskkonna loomisel (inglise keeles “Youth Empowerment for a Sustainable Future”).
Ühinenud Rahvaste Organisatsioon ehk ÜRO (inglise keeles United Nations) kuulutas 12. augusti Rahvusvaheliseks noortepäevaks välja 1999. aastal. Alates sellest ajast on igal suvel üle kogu maailma noortepäeva tähistatud, et juhtida tähelepanu erinevatele noortega seotud kitsaskohtadele ning probleemidele aga ka tõsta noorte olulisus, väärtus, ideed, mõtted, algatused esile. Igal aastal on noortepäeval erinev teemafookus ja selle raames toimuvad noortele ning koos noortega arutelud, ideekorjed, kontserdid ja mitmed teised sündmused.

Eesti Töötukassa veebitöötuba "Töövestluseks valmistumine"
2025-08-07 10:00 - 11:30 | Microsoft Teams
Veebitöötoas “Töövestluseks valmistumine” saab teada, kuidas teadlikult kandideerimisvestluseks valmistuda ja end tööandjale läbimõeldumalt esitleda.
Osalemiseks on vaja end kirja panna, mida saab teha juurde lisatud lingi kaudu.
Veebitöötoa korraldaja on Eesti Töötukassa ja lisainfot leiab minukarjäär.ee veebilehe sündmuste kalendrist.

Eesti Töötukassa veebitöötuba "Kuidas ennast mõjuvalt tutvustada?"
2025-08-05 10:00 - 13:00 | Microsoft Teams
Veebitöötoas “Kuidas ennast mõjuvalt tutvustada?” saab teada, kuidas töövestlusel kandidaadina enda tugevusi ja isikupära esile tuua, mil moel luua hea esmamulje ning kontakt vestluspartneritega.
Osalemiseks on vaja end kirja panna, mida saab teha juurde lisatud lingi kaudu.
Veebitöötoa korraldaja on Eesti Töötukassa ja lisainfot leiab minukarjäär.ee veebilehe sündmuste kalendrist.

Pane end kirja vabatahtlikuks maailma suurimale laste spordivõistlusele
2025-07-31 | Tallinn
Tallinn on Euroopa Spordipealinn ja sellega seoses toimub augustis rahvusvaheline laste spordivõistlus, millel osalevad noored vanuses 12-15a. Võistlusel on kokku ligi 1000 osalejat 70 riigist.
Spordivõistlusele oodatakse 3.-8. august 2025 korraldusmeeskonnale tuge pakkuma vähemalt 16-aastaseid noori. Vabatahtlike ülesandkeks on muuhulgas info jagamine hotellides, delegatsioonide vastuvõtt lennujaamas, osalejate abistamine logistiliste küsimustega, korraldajate abistamine akrediteerimiskeskuses ja võistluspaikades.
Vabatahtlikuks olemine annab suurepärase kogemuse ning võimaluse luua uusi kontakte üle maailma. Korraldajad tagavad vabatahtlikele tööriided, meened ning päevase toitlustuse.
Kui oled vähemalt 16-aastane ning väljakutse kõnetab sind, siis täida ankeet.

Eesti Töötukassa veebiloeng "Karjäärikujundamise ABC"
2025-07-29 13:00 - 14:00
Veebiloengus “Karjäärikujundamise ABC” saab teada, miks on karjäärikujundamine oluline, kuidas oma karjääri planeerida ja teha läbimõeldud valikuid.
Veebiloengu korraldaja on Eesti Töötukassa ja lisainfot leiab minukarjäär.ee veebilehe sündmuste kalendrist.
